Ixef amezwaru: Tagnit n tesnilesmetti 1 Tagnit n tesnilesmetti n tmurt n Lezzayer Ɣer MOURSLY.D aṭas n tutlayin i yellan deg tmurt n Lezzayer uqbel iseggasen n 1960, maca simmal nettaẓ ɣer zdat, tutlayin-a ttruḥunt armi i d-ggrant kan kra, ad nebder: tutlayt n Tmaziɣt, Taɛrabt tunṣibt, Taɛrabt Tazzayrit, Tafransist. Imsiwal n tmurt semrasen tutlayin-agi ilmend n wayen ḥwaǧen deg tenfalit-nsen. Tilin n waṭas n tutlayin-agi d win i d-igellun tikwal s umennuɣ deg yiwen yiger azamulan d udelsan, akken daɣen i d-yettawi amennuɣ amutlay gar-asent.